Προώθηση κοινωνικής δικτύωσης

Η **προώθηση** ή **μάρκετινγκ κοινωνικής δικτύωσης** (αγγλικά: *social media marketing*), αποτελεί ένα από τα σημαντικότερα κομμάτια της ψηφιακής προώθησης και διαφήμισης προϊόντων (Digital Marketing). Αφορά τις ενέργειες που γίνονται στα κοινωνικά δίκτυα (Facebook, Twitter, YouTube, TikTok, Instagram κτλ), οι οποίες αποσκοπούν στην προώθηση προϊόντων και υπηρεσιών επιχειρήσεων.

Τα κοινωνικά δίκτυα έχουν διεισδύσει στην καθημερινότητα των καταναλωτών, αλλά έχουν επαναπροσδιορίσει και τον τρόπο με τον οποίον οι επιχειρήσεις επικοινωνούν με τους καταναλωτές. Στα πλαίσια του μάρκετινγκ, τα κοινωνικά δίκτυα δίνουν τη δυνατότητα σε έναν καταναλωτή να επικοινωνήσει γρήγορα και με ελάχιστη προσπάθεια με εκατοντάδες ή και χιλιάδες άλλους καταναλωτές, ενώ από την πλευρά τους οι επιχειρήσεις, παρακολουθούν όλες αυτές τις συζητήσεις και τις διαδικτυακές κριτικές, προκειμένου να μάθουν τη γνώμη των χρηστών για τη μάρκα και τα προϊόντα τους, ώστε να βελτιώσουν την ποιότητα των προϊόντων και των υπηρεσιών, να προσαρμοστούν στις προτιμήσεις των καταναλωτών, να ακούσουν τι λέγεται συγκριτικά για τους ανταγωνιστές τους και να προσελκύσουν με ενέργειες μέσα από τα κοινωνικά μέσα περισσότερους πελάτες.

## Μέσα κοινωνικής δικτύωσης

Οι περισσότεροι χρήστες του διαδικτύου(περί το 75%) χρησιμοποιούν τα μέσα κοινωνικής δικτύωσης( γνωστά σε όλους ως social media) για να κάνουν ευρέως γνωστά τα χόμπι, τις συνήθειες ακόμα και το που βρίσκονται ανά πάσα ώρα και στιγμή. Το γεγονός αυτό καθιστά τα social media θησαυρό ενημέρωσης και στενευμένης προσέγγισης των χρηστών. Ο χειρισμός αυτών των προσδοκιών έχει τη δυνατότητα να μετατρέπει μια κοινωνική δέσμευση σχετικά με τη χρήση των σελίδων και των κοινωνικών πλατφόρμων σε μία ανοιχτή λεωφόρο μάρκετινγκ ώστε να επεκταθεί η ατομική ή επιχειρηματική δραστηριότητα στο ευρύ κοινό. Το facebook, twitter, google +, LinkedIn, TikTok κ.λπ. αποτελούν σημαντικά εργαλεία για την εφαρμογή της πιο πετυχημένης στρατηγικής για κάθε επιχείρησή.

## Κατηγορίες Κοινωνικών δικτύων

* Ιστότοποι κοινωνικής δικτύωσης (Facebook, MySpace, Google+, Faceparty)
* Ιστότοποι ανταλλαγής ταξιδιωτικών εμπειριών και κριτικών (Tripadvisor, Yelp)
* Ιστότοποι κοινής χρήσης για δημιουργικά έργα
*  Ιστότοποι διαμοιρασμού βίντεο (Youtube, TikTok)
*  Ιστότοποι διαμοιρασμού εικόνων (Flickr, Pinterest, Instagram)
*  Ιστότοποι διαμοιρασμού μουσικής(Jamendo)
*  Ιστότοποι ανταλλαγής / διαμοιρασμού περιεχομένου με βοήθεια (Piczo)
*  Ιστότοποι διαμοιρασμού γενικής πνευματικής ιδιοκτησίας (Creative Commons)
* Ιστότοποι διαμοιρασμού περιεχομένου που παράγεται από τους χρήστες / Blogs (Apple.com, P&G's Vocalpoint)
* Ιστότοποι χορηγία από επιχειρήσεις / help sites (Dove's Campaign for Real Beauty, click2quit.com)
* Ιστότοποι κοινωνικής δικτύωσης που λειτουργούν μόνο με προσκλήσεις (ASmallworld.net)
* Ιστότοποι επαγγελματικής δικτύωσης (Linkedin)
* Ιστότοποι συνεργατικής παροχής περιεχομένου (Wikipedia)
* Πλατφόρμες εικονικής πραγματικότητας (Second Life)
* Εμπορικές κοινότητες (eBay, Amazon, iStockphoto)
* Podcasts
* Ιστότοποι διαμοιρασμού πληροφοριών & Forums (Current TV)
* Ιστότοποι διαμοιρασμού εκπαιδευτικού υλικού (MIT Open Course Ware, MERLOT)
* Κοινότητες ανοιχτού κώδικα (Linux.org)
* Ιστότοποι Bookmarking (Digg, Reddit)

## Οφέλη του μάρκετινγκ κοινωνικών μέσων
Τα πιθανά οφέλη του μάρκετινγκ κοινωνικών μέσων περιλαμβάνουν:
*Επιτρέπει στις εταιρείες να προωθηθούν σε ένα ευρύ και διαφορετικό κοινό που δεν μπορεί να προσεγγιστεί μέσω του παραδοσιακού μάρκετινγκ, όπως η τηλεφωνική διαφήμιση και η διαφήμιση μέσω ηλεκτρονικού ταχυδρομείου.
*Το μάρκετινγκ στις περισσότερες πλατφόρμες κοινωνικής δικτύωσης δεν έχει σχεδόν κανένα κόστος, καθιστώντας το προσιτό σχεδόν σε κάθε μεγέθους επιχείρηση.
*Περιλαμβάνει εξατομικευμένο και άμεσο μάρκετινγκ με στόχο συγκεκριμένες δημογραφικές ομάδες και αγορές.
*Οι εταιρείες μπορούν να αλληλεπιδρούν άμεσα με τους πελάτες, επιτρέποντάς τους να λαμβάνουν ανατροφοδότηση και να επιλύουν προβλήματα σχεδόν αμέσως.
*Το ιδανικό περιβάλλον για τη διεξαγωγή έρευνας αγοράς από μια εταιρεία.
*Τα κοινωνικά σήματα, όπως τα reposts και τα likes, μπορούν να έχουν αντίκτυπο στην κατάταξη αναζήτησης.
*Μπορεί να χρησιμοποιηθεί ως μέσο για την απόκτηση πληροφοριών σχετικά με τους ανταγωνιστές και την ενίσχυση του ανταγωνιστικού πλεονεκτήματος.
*Οι κοινωνικές πλατφόρμες μπορούν να χρησιμοποιηθούν για την προώθηση επώνυμων εκδηλώσεων, προσφορών και ειδήσεων.
*Οι κοινωνικές πλατφόρμες μπορούν επίσης να χρησιμοποιηθούν για την παροχή κινήτρων με τη μορφή πόντων επιβράβευσης και εκπτώσεων.

## Εκστρατείες
Οι μικρές επιχειρήσεις χρησιμοποιούν επίσης τους ιστοτόπους κοινωνικής δικτύωσης ως μέθοδο προώθησης. Οι επιχειρήσεις μπορούν να ακολουθούν τους χρήστες των ιστοτόπων κοινωνικής δικτύωσης στην περιοχή τους και να διαφημίζουν ειδικές προσφορές. Αυτές μπορεί να είναι αποκλειστικές και να έχουν τη μορφή "πάρτε ένα δωρεάν ποτό με ένα αντίγραφο αυτού του tweet". Αυτού του είδους η ανάρτηση ενθαρρύνει άλλους ντόπιους να ακολουθήσουν την επιχείρηση στους ιστοτόπους για να λάβουν την προωθητική προσφορά. Κατά τη διαδικασία αυτή, η επιχείρηση γίνεται ορατή και προβάλλεται (αναγνωρισιμότητα της μάρκας).

## Παραπομπές


## Πηγές
* Μ. Βλαχοπούλου, Σ. Δημητριάδης "eλεκτρονικό επιχειρείν & μάρκετινγκ" Αθήνα 2014
* Social Media: The new hybrid element of the promotion mix, W. Glynn Mangold, David J.Faulds

Κατηγορία:Μάρκετινγκ
Κατηγορία:Μέσα κοινωνικής δικτύωσης